PALANGOS KURORTO MUZIEJAUS BIRUTĖS AL. 34A, PALANGOJE (SENOJI VILA „ANAPILIS“, UNIKALUS KODAS KULTŪROS VERTYBIŲ REGISTRE 1290) TVARKYBOS (REMONTO) DARBŲ PIRKIMO 
TECHNINĖ SPECIFIKACIJA


1. Pirkimo objektas – Palangos kurorto muziejaus Birutės al. 34A, Palangoje (Senoji vila „Anapilis“, unikalus kodas kultūros vertybių registre 1290) paprastojo remonto darbai.
Pirkimas vykdomas bendra tvarka, nes centrinė perkančioji organizacija viešoji įstaiga CPO LT tokių paslaugų neteikia.
2. Darbų atlikimo vieta: Birutės al. 34A, Palanga.
3. Darbų sudėtis ir apimtys:
[bookmark: _Hlk38883087]3.1. darbai bus vykdomi Palangos kurorto muziejaus (Senoji vila „Anapilis“, unikalus kodas kultūros vertybių registre 1290) pastato išorėje ir viduje, adresu: Birutės al. 34A, Palanga;
3.2. darbai atliekami vadovaujantis aiškinamuoju raštu (Priedas Nr. 1) ir 2013 m. UAB „Šiltas namas“ parengto projekto „Senosios vilos „Anapilis“ Birutės al. 34A, Palangoje, remonto, restauravimo ir pritaikymo kultūros poreikiams projektas“ sprendiniais. Palangos kurorto muziejaus bendras plotas 1036,45 m², tūris – 3809,00 m³;
3.3. rangovas, teikdamas pasiūlymą, privalo įsivertinti visus užsakovo nurodytus darbus (Priedas Nr. 1) ir juos atlikti per sutartyje nurodytą terminą;
3.4. jeigu statybos procese yra pasitelkiami subrangovai, rangovas privalo turėti arba samdyti specialistą, turintį statinio statybos (projektavimo) saugos ir sveikatos koordinatoriaus pažymėjimą;
3.5. rangovas, vykdydamas darbus, turi užtikrinti saugų darbą, aplinkos apsaugą, greta darbų atlikimo vietos gyvenančių, dirbančių, poilsiaujančių ir judančių žmonių apsaugą nuo statybos darbų keliamo pavojaus, be to, nepažeisti trečiųjų asmenų gyvenimo ir veiklos sąlygų, nurodytų Lietuvos Respublikos statybos įstatymo 6 straipsnyje;
3.6. siekiant nustatyti darbų apimtis, savo galimybes, riziką, potencialias išlaidas bei išsiaiškinti kitas aplinkybes, svarbias ruošiant pasiūlymą, rangovams rekomenduojama atvykti apžiūrėti darbų vykdymo vietą. Apžiūra vyks dalyvaujant užsakovo atstovams, objekto apžiūrą organizuojant su kiekvienu laiku pateikusiu prašymą rangovu atskirai. Rangovai privalo iš anksto, ne vėliau kaip prieš 1 (vieną) darbo dieną CVP IS priemonėmis pateikti prašymą, nurodydami pageidaujamą susitikimo laiką, asmenų sąrašą (vardas, pavardė, pareigos), kurie dalyvaus apžiūroje ir kontaktinį telefono numerį. Užsakovas turi teisę su rangovu suderinti kitą, nei jo prašyme nurodytą, susitikimo laiką. Darbų vykdymo vietos apžiūra gali būti vykdoma ne vėliau, kaip likus 4 darbo dienoms iki pasiūlymų pateikimo termino pabaigos. Apžiūros metu rangovams nebus atsakinėjama į klausimus, susijusius su pirkimo objektu, nes susitikimas skirtas tik objekto apžiūrai. Po apžiūros rangovai galės juos pateikti konkurso nustatyta tvarka ir terminais;
3.7. maksimali pasiūlymo kaina – 60 000,00 Eur su PVM (49 586,78 Eur be PVM). Pasiūlymas, viršijantis nustatytą maksimalią kainą, atmetamas.
4. Sutarties įsigaliojimas, darbų trukmė:
4.1. sutartis įsigalioja, kai ją pasirašo abi sutarties šalys, rangovas pateikia užsakovui sutarties įvykdymo užtikrinimą, lokalines darbų sąmatas ir kalendorinį darbų atlikimo grafiką. Sutarties įvykdymo užtikrinimas, kalendorinis darbų atlikimo grafikas ir lokalinės darbų sąmatos turi būti pateiktos ne vėliau nei per 5 darbo dienas nuo sutarties pasirašymo dienos. Darbus rangovas pradeda vykdyti, kai pasirašomas statybvietės perdavimo–priėmimo aktas;
4.2. sutarties trukmė – 6 mėnesiai nuo sutarties įsigaliojimo;
4.3. statybos darbus rangovas privalo atlikti per 5 mėnesius nuo sutarties įsigaliojimo;
4.4. darbų pabaiga bus laikomas momentas, kai bus atlikti sutartyje numatyti statybos darbai, ištaisyti defektai, užsakovui perduoti visi su darbų užbaigimu susiję dokumentai;
4.5. atsiradus sutartyje nenumatytoms ir nuo rangovo nepriklausančioms aplinkybėms, pagrįstai trukdančioms tinkamai vykdyti darbus, sutarties ir darbų atlikimo terminas šalių susitarimu gali būti pratęstas 1 kartą ne ilgesniam kaip 1 mėnesio laikotarpiui.

5. Informacija, kaip turi būti apskaičiuota ir pateikta pasiūlymuose nurodoma pirkimo kaina:
5.1. sutarties tipas – fiksuotos kainos sutartis (kiekių ir kainų svyravimo riziką pilnai prisiima rangovas). Atsiskaitoma pagal fiksuotos kainos principą;
5.2. kaina siūloma visai darbų apimčiai;
5.3. medžiagų kiekiai ir darbų apimtys vertinami kartu su projekte pateiktomis techninėmis specifikacijomis, aiškinamaisiais raštais, brėžiniais. Jų svyravimo riziką prisiima rangovas;
5.4. rangovas turi įsivertinti ir tokius nenumatytus darbus, kurie nėra aiškiai išskirti, bet juos būtina atlikti siekiant užtikrinti statybos darbų saugumą, organizavimą, pilną statybos darbų užbaigimą ir pastato perdavimą eksploatacijai. Rangovas į kainą įskaičiuoja visus darbų kiekių žiniaraštyje numatytus darbus, medžiagas, mechanizmus ir kitus kaštus, būtinus pilnam darbų užbaigimui;
5.5. už statybos metu naudojamą elektros energiją ir vandens tiekimą moka rangovas;
[bookmark: _Hlk31785627]6. Finansavimo šaltiniai ir atsiskaitymo tvarka:
6.1. darbai finansuojami Palangos miesto savivaldybės biudžeto lėšomis iš Kultūros programos (Nr. 07) priemonės 1.7.4.1.1 „Kultūros įstaigų  pastatų rekonstravimas ir modernizavimas“;
6.2. už atliktus darbus, finansuojamus Palangos miesto savivaldybės biudžeto lėšomis, atsiskaitoma per 30 kalendorinių dienų nuo atliktų darbų akto, atliktų darbų ir išlaidų apmokėjimo pažymos pasirašymo dienos pagal pateiktą sąskaitą faktūrą;
6.3. kiekvienoje pažymoje apie atliktų darbų vertę rangovas privalo iš ataskaitiniu laikotarpiu atliktų darbų vertės (be PVM) atimti sulaikomą 5 % dydžio pinigų sumą. Visa sulaikyta pinigų suma rangovui bus sumokėta tik užbaigus statybą;
6.4. vykdant pirkimo sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos SABIS priemonėmis. Kiti išlaidas pagrindžiantys dokumentai gali būti teikiami naudojantis informacinės sistemos SABIS priemonėmis. Prisijungti prie elektroninės paslaugos SABIS galima interneto adresu https://sabis.nbfc.lt. Darbai yra apmokami Lietuvos Respublikos finansų ministro nustatyta tvarka. Rangovas įsipareigoja PVM sąskaitose faktūrose nurodyti sutarties, kurios pagrindu išrašomos sąskaitos, numerį.
7. Specialiosios sutarties sąlygos:
7.1. pirmus 6 (šešis) mėnesius po sutarties įsigaliojimo sutarties kaina neperskaičiuojama. Praėjus 6 (šešiems) mėnesiams po sutarties įsigaliojimo, sekančio kalendorinio mėnesio pirmąją dieną likusių darbų kaina gali būti perskaičiuojama taikant Statistikos departamento prie Lietuvos Respublikos Vyriausybės biuletenyje „Vartotojų ir gamintojų kainų indeksai“ pagal statinių tipus paskelbtus statybos sąnaudų kainų indeksus, jeigu per praėjusius 6 (šešis) mėnesius statybos sąnaudų kainų pokytis yra didesnis kaip 10 (dešimt) procentų. Likusieji darbai suprantami kaip faktiškai likę neatlikti darbai. Rangovas praranda teisę reikalauti perskaičiuoti tų darbų kainą, kuriuos jis dėl savo kaltės vėlavo atlikti sutartyje numatytais terminais. Kaina perskaičiuojama pagal tai, kiek bus pakitęs paskutinis paskelbtas einamųjų metų statybos sąnaudų kainos indeksas lyginant su prieš tai buvusių metų atitinkamo mėnesio kainų indeksu. Kainų pakeitimas įforminamas protokolu, pasirašomu abiejų šalių;
7.2. pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais;
7.3. bet kuriuo sutarties vykdymo metu užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems darbams), turi teisę stabdyti sutarties ir darbų vykdymo terminus bei nurodyti rangovui sustabdyti visų darbų vykdymą. Toks darbų vykdymo sustabdymas negali trukti ilgiau nei 2 (du) mėnesius. Išnykus darbų sustabdymo aplinkybėms, darbų vykdymo sustabdymo terminas pratęsiamas laikotarpiui, kuris buvo likęs iki darbų vykdymo termino pabaigos prieš sustabdymą. Išnykus darbų sustabdymo aplinkybėms, užsakovas raštu informuoja rangovą apie darbų vykdymo sustabdymo pabaigą. Pasibaigus darbų sustabdymui, tikslinamas kalendorinis darbų atlikimo grafikas;
7.4. darbų sustabdymo metu šalims netaikomos sankcijos. Sustabdymo metu visus atliktus darbus rangovas privalo prižiūrėti, saugoti nuo sugadinimo, praradimo ar kitokios žalos;
7.5. jei iki sutarties pabaigos dėl negauto finansavimo darbai atlikti ne iki galo, sutartis nutraukiama šalių bendru sutarimu, pasirašant sutarties nutraukimo susitarimą. Pasirašius susitarimą, rangovas perduoda užsakovui visą dokumentaciją, susijusią su vykdytais statybos darbais, o užsakovas sumoka rangovui už faktiškai tinkamai atliktus ir priimtus darbus;
7.6. sutarties vykdymo metu rangovas įsipareigoja per 5 (penkias) dienas raštu informuoti užsakovą apie visas reikšmingas aplinkybes (pvz.: turto areštas ar laikinųjų apsaugos priemonių taikymas, taikos sutarties su kreditoriais sudarymas, pagrindų bankroto ar restruktūrizacijos bylai iškelti atsiradimas, paduoti pareiškimai dėl bankroto ar restruktūrizacijos bylos rangovui iškėlimo, bankroto ar restruktūrizacijos bylos iškėlimas, mokestinis įsiskolinimas) ir kitas aplinkybes, turinčias ar galinčias turėti įtakos sutartiniams įsipareigojimams tinkamai vykdyti.

___________


Priedas Nr. 1

AIŠKINAMASIS RAŠTAS

1. Reikalavimai atliekamiems darbams.
1.1. Rangovas privalo atlikti visus tvarkybos (remonto) darbus, nurodytus žemiau pateiktame darbų kiekių žiniaraštyje. Visi gaminiai, medžiagos, dizainas, spalvos ir kt. turi būti tokie patys, kaip numatyta UAB „Šiltas namas“ parengto projekto „Senosios vilos „Anapilis“ Birutės al. 34A, Palangoje, remonto, restauravimo ir pritaikymo kultūros poreikiams projektas“ sprendiniuose (toliau – projektas). Pagal šį projektą prieš 10 metų buvo atliekami viso pastato tvarkybos (remonto) ir restauravimo darbai. Pridedamas projektas yra informacinio pobūdžio, kad rangovui būtų paprasčiau, vadovaujantis projekto techninėmis  specifikacijomis, užsakyti medžiagas ir atlikti darbų kiekių žiniaraštyje numatytus darbus.
1.2. Rangovas darbus turi atlikti vadovaudamasis Lietuvos Respublikos nekilnojamųjų kultūros vertybių apsaugos įstatymu, Lietuvos Respublikos statybos įstatymu ir kitais statybos darbus bei statybos veiklą Lietuvos Respublikoje reglamentuojančiais teisės aktais ir kitų normatyvinių statybos dokumentų reikalavimais.
1.2. Rangovas privalo darbus atlikti naudodamasis savo ištekliais, medžiagomis, priemonėmis ir rizika. Visos medžiagos, įrenginiai, įranga, gaminiai turi būti nauji, nenaudoti, kokybiški ir atitinkantys jiems keliamus Lietuvos Respublikos standartus ir normas (turi būti sertifikuoti Lietuvoje ir (arba) Europos Sąjungoje ir turi turėti atitikties įvertinimo dokumentus).
1.3. Vykdant darbus, rangovas statybvietėje turi užtikrinti saugų darbą, gaisrinę saugą ir aplinkos apsaugą bei tinkamas darbo higienos sąlygas darbų atlikimo vietoje, taip pat gretimos aplinkos, greta darbų atlikimo vietos gyvenančių, dirbančių, poilsiaujančių ir judančių žmonių apsaugą nuo statybos darbų keliamo pavojaus, be to, nepažeisti trečiųjų asmenų gyvenimo ir veiklos sąlygų, nurodytų Lietuvos Respublikos statybos įstatymo 6 straipsnyje.
1.4. Rangovas privalo statybines šiukšles ir medžiagų likučius utilizuoti savo lėšomis ir rizika, nepažeisdamas aplinkosaugos reikalavimų.
1.5. Darbų metu neturi pablogėti, pastato, patalpų, teritorijos eksploatacinės savybės – jos turi likti ne blogesnės būklės, nei buvo iki darbų pradžios. Rangovas privalo atstatyti darbų metu padarytus pastato, inžinerinių statinių, įrenginių ir augmenijos pažeidimus visa apimtimi.
1.6. Kokie darbai turi būti atliekami, nurodyta pateiktame darbų kiekių žiniaraštyje. Darbų kiekių žiniaraštyje nurodyti darbų kiekiai yra preliminarūs, todėl rangovui, prieš pateikiant pasiūlymą, rekomenduojama apžiūrėti numatytą remontuoti objektą vietoje ir įvertinti faktinius darbų kiekius.
1.7. Rangovas turi įsivertinti, kad remonto darbus reikės vykdyti veikiančiame pastate.
1.8. Vykdant pastato išorės remonto darbus, pastato išoriniai paviršiai (sienos, langai, palangės ir pan.), o vykdant darbus pastato viduje, visi paviršiai (baldai, patalpų grindys, sienos ir pan.) turi būti uždengti ar kitaip apsaugoti ir nesugadinti, o sugadinus turės būti atstatyti.
1.9. Rangovas turi nusimatyti ir įsivertinti galimus papildomus darbus, kurie gali atsirasti dėl pastolių ar autobokštelio pastatymo (vertinimas atliekamas apžiūrint remonto darbų vietą), dėl laikinų aptvėrimų ir kitų priemonių, užtikrinančių saugų pastato eksploatavimą remonto metu.

1. Darbų kiekių žiniaraštis.
	Eil. nr.
	Darbų pavadinimas
	Mato vnt.
	Kiekis



	1
	2
	3
	4

	
	IŠORĖS REMONTO DARBAI
	
	

	1.
	Fasado dažymo darbai
	
	

	1.1.
	Anksčiau dažytų medinių sienų labai geras aliejinis dažymas, nuvalant 75 % senų dažų (20 % viso ploto)
	m²
	160,00

	1.2.
	Nuo 3 iki 10 mm pločio plyšių užtaisymas
	m
	14,00

	1.3.
	Iki 5 cm pločio juostų aukštos kokybės aliejinis dažymas (ant medinio paviršiaus)
	m²
	11,00

	2.
	Medinių balkonų, terasų, laiptų, turėklų remonto darbai
	
	

	2.1.
	Balkonų aptvėrimų viršutinės porankio tiesiosios dalies pakeitimas
	m
	6,80

	2.2.
	Intarpų (protezų) iki 0,35 m ilgio pažeistose vietose įstatymas, intarpo storis 10–15 cm (fasado elementai)
	vnt.
	7,00

	2.3.
	Grindų lentų pakeitimas (balkonai)
	m
	36,00

	2.4.
	Medienos paviršiaus mechaninis valymas 10 % (atskirų vietų)
	dm²
	374,00

	2.5.
	Medinių fasado elementų, balkonų sienučių aukštos kokybės aliejinis dažymas (2 kartus)
	m²
	32,00

	2.6.
	Medinių balkono grindų aukštos kokybės aliejinis dažymas (2 kartus)
	m²
	21,60

	2.7.
	Medinių balkono grindų (balkono grindų apačios) aukštos kokybės aliejinis dažymas iš keltuvo, bokštelio (2 kartus)
	m²
	21,60

	2.8.
	Grindų iki 5 m2 vienoje vietoje perklojimas, pridedant iki 50% naujų lentų (terasa)
	m²
	6,20

	2.9.
	Turėklų figūrinio porankio sunykusių dalių pakeitimas (protezų įstatymas)
	m
	6,52

	2.10.
	Dažų sluoksnio valymas
	dm²
	17,00

	2.11.
	Sudėtingos plokščios drožybos restauravimas, kai drožiama iš kietmedžio (užapvalinti turėklų galai)
	dm²
	10,80

	2.12.
	Drožybos pritvirtinimas, kai detalės plotas didesnis negu 10 dm²
	dm²
	10,80

	2.13.
	Medinių profiliuotų turėklų porankio aukštos kokybės aliejinis dažymas (2 kartus)
	m²
	10,80

	2.14.
	Vėdinimo kaminėlio sandarinimas
	vnt.
	1,00

	3.
	Cokolio remonto darbai
	
	

	3.1.
	Nuogrindos iš keraminių plytų išardymas pneumoplaktuku
	m²
	6,20

	3.2.
	Šaligatvio bordiūrų išardymas, kai remontuojamas tarpas iki 25 m (pagrindas betono)
	m
	4,00

	3.3.
	Betono bordiūrų įrengimas ant betono pagrindo, atstatant  šaligatvio ir gatvės dangų pagrindus, kai bordiūrai 80×200 mm, panaudojant išardytus
	m
	4,00

	3.4.
	Nuogrindos remontui grunto (tranšėjų) kasimas (gruntas I–II grupės)
	m³
	0,60

	3.5.
	Nuogrindos iš plytų, restauravimas plytomis (270×130×65 mm)
	m²
	6,20

	3.6.
	Mūro siūlių restauracija, užpildant skiediniu
	m²
	6,20

	
	VIDAUS REMONTO DARBAI
	
	

	4.
	Cokolinio aukšto patalpų remontas
	
	

	4.1.
	Pastato atskirų dalių (grindų, baldų, lentynų) uždengimas polietilenine plėvele
	m²
	320,00

	4.2.
	Sienos apsauga, injektuojant specialias sintetines rišamąsias medžiagas
	m²
	10,90

	4.3.
	Tinko nudaužymas nuo sienų
	m²
	320,00

	4.4.
	Vidaus stulpų ir kampų atskirų vietų tinko remontas cemento-kalkių skiediniu
	m²
	9,70

	4.6.
	Lubų atskirų vietų iki 1 m² ploto tinko remontas cemento-kalkių skiediniu
	m²
	4,90

	4.7.
	Sienų paviršių sanavimas, tinkuojant dviem sluoksniais specialiais tinko mišiniais
	m²
	10,90

	4.8.
	Smulkių konstrukcijų (metalinių perdangos sijų), nuvalymas nuo rūdžių
	m²
	2,12

	4.9.
	Metalinių paviršių padengimas rūdžių rišikliu, kai konstrukcijų plotis iki 250 mm
	m²
	2,12

	4.10.
	Metalinių sijų dažymas du kartus aliejiniais dažais
	m²
	2,12

	5.
	Pirmo, antro aukštų ir pastogės patalpų remonto darbai
	
	

	5.1.
	Pastato atskirų dalių (grindų, baldų, lentynų) uždengimas polietilenine plėvele
	m²
	200,00

	5.2.
	Sienų atskirų vietų (išmušų) remontas
	m²
	14,00

	5.3.
	Anksčiau dažytų lubų labai geras dažymas emulsiniais dažais, nuvalant senus dažus ir glaistant (20 % viso ploto)
	m²
	109,20

	5.4.
	Anksčiau dažytų sienų labai geras dažymas emulsiniais dažais, nuvalant senus dažus ir glaistant (20 % viso ploto)
	m²
	219,40

	6.
	Vidaus laiptai
	
	

	6.1.
	Dažytų lentinių grindų (laiptinė) skutimas (šlifavimas), nuobliuojant nelygumus  
	m²
	24,90

	6.2.
	Medienos paviršiaus mechaninis valymas (laiptatakių šoniniai paviršiai)
	dm²
	47,20

	6.3.
	Laiptų medinių pakopų aliejinis dažymas
	m²
	24,90

	6.4.
	Medinės laiptų pakopos sutvirtinimas varžtais
	vnt.
	4,00

	6.5.
	Pastato atskirų dalių uždengimas polietilenine plėvele
	m²
	140,00



Pastaba. Rangovas turi atlikti visus tvarkybos (remonto) darbus, numatytus darbų kiekių žiniaraštyje. Jeigu vykdant darbus paaiškėja, kad preliminariame darbų kiekių žiniaraštyje darbų kiekiai neatitinka apraše numatytų atlikti darbų apimties, bus laikoma, kad rangovas tuos darbus yra įsivertinęs teikdamas pasiūlymą ir remonto metu išaiškėję didesni darbų kiekiai nebus laikomi papildomais darbais. 

____________________

